આ ઉપરાંત સત્રાંત પરીક્ષાનો પરિપત્ર શિક્ષકોના કાર્ય પરત્વે શંકા ઉપજાવનારો છે. શિક્ષકોની કામગીરી પર વિશ્વાસ અને ભરોસો જળવાઈ રહે તે જોવાની જવાબદારી સૌની છે આ પ્રકારના પરિપત્રો શિક્ષકોની કાર્યશક્તિ અને કાર્યદક્ષતા ઘટાડનારા તેમજ તેમના મનોબળને તોડનાર બની રહેશે, માટે મોરબી જિલ્લા પ્રાથમિક શિક્ષક સંઘ સંત્રાત પરીક્ષા -૨૦૧૮ના આ પરિપત્રનો વિરોધ કરી તેને રદ કરવાની માંગ કરે છે. તેમજ અન્ય વધારાની કામગીરીઓમાંથી શિક્ષકોને મુક્ત કરવાની પણ માંગ કરે છે.